HDP ta roki kotun zabe da ta soke zaben Shugaban kasa ▷ Legit.ng
HDP ta roki kotun zabe da ta soke zaben Shugaban kasa
2 months ago 1598 views by Aisha Musa
Jam’iyyar Hope Democratic Party (HDP) da dan takararta na shugaban kasa, Albert Oworu, a ranar Alhamis, 13 ga watan Yuni, sun roki kotun zaben Shugaban kasa da ta soke zaben shugaban kasar da aka gudanar a 23 ga watan Fabrairu.
Oworu da yake bayani ya bayyana zaben a matsayin “raba gardama” kawa amma ba wai zabe ba.
Kamfanin Dillancin Labaran Najeriya (NAN) ta rahoto cewa a cikin rubutacciyar kararta mai lamba CA/ PEPC/001/2019, jam’iyyar ta bukaci kwamitin da ta soke sakamakon zaben tare da bada umurnin gudanar da sabon zabe.
Owuru wanda ya samu kuri’u 1,663 a zaben shugaban kasa ya dage cewa zaben da aka gudanar ya saba ma dokar zabe.
A halin da ake ciki, Legit.ng ta rahoto a baya cewa Jam’iyar PDP da Atiku Abubakar a ranar Alhamis sun roki kotun sauraren korafe-korafen zabe da ta basu damar binciken shafin yanar gizo na hukumar zabe mai zaman kanta ta INEC.
KU KARANTA KUMA: Majalisar Kaduna: Dan takarar gwamnati mai shekaru 39 ya lashe zaben kakakin majalisa
Har ila yau, jam’iyar ta PDP ta sake rokon kotun sauraren korafe-korafen zabe da ta basu damar binciken na’urorin zamani wadanda akayi aiki dasu a zaben 23 ga watan Faburairu na shugaban kasa.
Shegiyar uwa: Wata mai jego ta gudu ta bar jaririyarta a asibiti